Athletic Bilbao a trecut fără nicio emoție, scor 3-0, de Atletico Madrid și a obținut calificarea în finala Cupei Spaniei la fotbal. Trupa de pe San Mames a avut câștig de cauză cu un nesperat 4-0 la general împotriva formației pregătite de Diego Simeone.
Athletic Bilbao și Mallorca se vor întâlni în finala Cupei Spaniei 2024
Inaki Williams (13), Nico Williams (42) şi Gorka Guruzeta (61) au punctat pentru gazdele de pe San Mames. Reamintim că Bilbao se impusese și în manșa tur, de la Madrid, scor 1-0.
De știut:
- Horațiu Moldovan a fost și de această dată rezervă neutilizată la Atletico Madrid.
Ultima Cupă a Spaniei cucerită de Bilbao a fost în anul 1984.
Bascii au pierdut finalele de Copa del Rey din 2020 (cu Real Sociedad) și 2021 (contra Barcelonei).
Ultimul trofeu câștigat de Bilbao este Supercupa Spaniei, acum trei ani de zile.
Athletic Bilbao are un total de 23 de Cupe ale Spaniei câștigate în istorie, fiind depășită în acest clasament doar de FC Barcelona (31).
Finala Cupei Spaniei, ediția din 2024, va avea loc în data de 6 aprilie, la Sevilla (pe Estadio de La Cartuja), iar adversara celor de la Bilbao va fi Mallorca.
Rezumatul partidei dintre Athletic Bilbao și Atletico Madrid
Cupa Spaniei, clasamentul câștigătoarelor
1 FC Barcelona 31 (ultimul trofeu câștigat în 2021)
2 Athletic Bilbao 23 (1984)
3 Real Madrid 20 (2023)
4 Atletico Madrid 10 (2013)
5 Valencia 8 (2019) etc.